## Pravilnik o izmjeni i dopuni Pravilnika o metodama za ispitivanje osobina i procjenu uzgojnih vrijednosti uzgojno valjanih svinja

### NN 64/2008 (4.6.2008.), Pravilnik o izmjeni i dopuni Pravilnika o metodama za ispitivanje osobina i procjenu uzgojnih vrijednosti uzgojno valjanih svinja

# MINISTARSTVO POLJOPRIVREDE, RIBARSTVA I RURALNOG RAZVOJA

**2200**

Na temelju članka 9. stavka 3. Zakona o stočarstvu (»Narodne novine«, broj
70/97; 36/98; 151/03 i 132/06) ministar poljoprivrede, ribarstva i ruralnog
razvoja donosi

## PRAVILNIK

### O IZMJENI I DOPUNI PRAVILNIKA O METODAMA ZA ISPITIVANJE OSOBINA I PROCJENU UZGOJNIH VRIJEDNOSTI UZGOJNO VALJANIH SVINJA1

Članak 1.

U Pravilniku o metodama za ispitivanje osobina i procjenu uzgojnih vrijednosti
uzgojno valjanih svinja (»Narodne novine« br. 134/05) u članku 13. stavak 4.
mijenja se i glasi:
»(4) Za procjenu uzgojnih vrijednosti upotrebljavaju se metode koje moraju
osigurati pouzdanu ocjenu o ispitivanim osobinama i primjereni broj srodnika.
Uzgojna vrijednost uzgojno valjanih svinja može se izračunati koristeći jednu
metodu ili kombinaciju metoda navedenih u Prilogu koji je tiskan uz ovaj
Pravilnik i njegov je sastavni dio«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/08-01/8
Urbroj: 525-2-08-1
Zagreb, 29. svibnja 2008.

Ministar
**mr. sc. Božidar Pankretić**, v. r.

\_\_\_\_\_\_\_
1 Pravilnik preuzima odredbe
Odluke Europske Komisije (EZ-a) br. 89/507 od 18. srpnja 1989. godine o metodama
za praćenje i procjenu genetske vrijednosti čistokrvnih i hibridnih uzgojno
valjanih svinja

**PRILOG**

1. Performance test
1.1. Perfomance test u testnoj stanici
1.1.1. Navodi se naziv ustanove odgovorne za stanicu i naziv ovlaštene ustanove
za izračun objavu rezultata.
1.1.2. Navodi se plan testiranja.
1.1.3. Moraju biti jasno utvrđeni sljedeći navodi:
– uvjeti za prihvat u stanicu s podatkom o maksimalnoj dobi mladih svinja na
početku testa,
– trajanje testa u stanici,
– vrsta hrane i sustav hranjenja.
1.1.4. Moraju biti navedene ispitivane osobine (npr. tjelesna masa, konverzija
hrane, debljina slanine ili bilo koji drugi važni podaci).
1.1.5. Metoda korištena za procjenu genetske vrijednosti mora biti znanstveno
prihvatljiva prema utvrđenim zootehničkim načelima. Genetska vrijednost
testirane uzgojno valjane životinje mora biti prikazana kao uzgojna vrijednost
ili trenutna usporedba svake osobine u promatranoj skupini.
1.2. Performance test u proizvodnim uvjetima na farmi
1.2.1. Performance test može se provoditi u proizvodnim uvjetima, na način da se
na kraju testa uzgojna vrijednost može izračunati sljedeći utvrđena zootehnička
načela.
2. Test po srodnicima
1.1. Navodi se naziv ustanove odgovorne za stanicu i naziv ovlaštene ustanove za
izračun i objavu rezultata.
1.2. Genetska vrijednost uzgojno valjane svinje izračunava se na temelju
procjene osobina odgovarajućeg broja potomaka i/ili srodnika po bočnoj liniji u
odnosu prema proizvodnim osobinama:
– navodi se detaljan opis metode testiranja,
– potomci i/ili srodnici po bočnoj liniji moraju biti nasumično odabrani,
– priznaju se tri vrste testa po srodnicima.
1.2.1. Osnovno testiranje po srodnicima u testnoj stanici.
1.2.2. Planirano testiranje po srodnicima na farmi. Potomci i/ili srodnici po
bočnoj liniji moraju biti raspoređeni među stadom kako bi se mogli pravilno
usporediti.
2.2.3. Prikupljaju se podaci o trupovima identificiranih potomaka i/ili srodnika
po bočnoj liniji.
1.3. Moraju biti nasumično odabrani svi potomci i/ili srodnici po bočnoj liniji.
Svi bitni podaci moraju se koristiti u procjenjivanju uzgojne vrijednosti
uzgojno valjanih svinja. Osim genetske vrijednosti moraju se ukloniti
odgovarajućim postupcima svi ostali utjecaji koji bi mogli djelovati na
rezultate izračuna uzgojne vrijednosti.
1.4. Moraju biti navedene ispitivane osobine (npr. prirast, konverzija hrane,
kvaliteta trupa, reproduktivna svojstva, plodnost, izdržljivost potomaka i/ili
srodnika po bočnoj liniji ili bilo koji drugi važni podatak).
1.5. Metoda korištena za procjenu genetske vrijednosti mora biti znanstveno
prihvatljiva prema utvrđenim zootehničkim načelima.
2. Testiranja uzgojno valjanih svinja hibridnih linija
Uvjeti koji se odnose na potomke i/ili srodnike po bočnoj liniji definirani su u
točkama 2.1., 2.2., 2.3., 2.4., 2.5. te se primjenjuju po istim načelima za
uzgojno valjane svinje hibridnih linija.

Pravilnik, NN 64/2008-2200
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)